sagorsarker/bangla-wikipedia huggingface dataset:
আকাশী ডানার ম্যাগপাই

আকাশী ডানার ম্যাগপাই ("Cyanopica cyanus") কাক পরিবারের একটি পাখি। এটি প্রায় ৩৩-৩৫ সেমি লম্বা এবং সামগ্রিক আকারে প্রায় ইউরেশীয় ম্যাগপাই ("Pica pica") এর সমান, তবে আনুপাতিকভাবে ছোট পা এবং তুলনামূলক পাতলা ঠোঁট দেখে একে আলাদাভাবে শনাক্ত করা যায়। এটি সায়ানোপিকার গণের অন্তর্ভুক্ত।
এটি মাথার উপরিভাগ চকচকে কালো এবং একটি গলা ও বুক সাদা বর্ণের। ভেতরের অংশ এবং পিছনের অংশটি হালকা ধূসর-কালচে বর্ণের এবং ডানা ও পালকের বর্ণ হাল্কা নীল যা (১৬-২৫ সেমি) দীর্ঘ। এটি পূর্বে জনবসতির উদ্যান সহ বিভিন্ন ধরনের শঙ্কুযুক্ত (মূলত পাইন) এবং ব্রডলিফ বনাঞ্চলে বাস করে।
এটি মূলত পূর্ব এশিয়ার বৃহত অঞ্চল জুড়ে চীন, কোরিয়া, জাপান এবং উত্তরে মঙ্গোলিয়া এবং দক্ষিণ সাইবেরিয়ায় দেখা যায়। এটি পূর্বে আইবেরিয়ান ম্যাগপাই সাথে সম্পর্কিত বলে ধারণা করা হত, তবে সাম্প্রতিক জেনেটিক বিশ্লেষণগুলির মাধ্যমে প্রজাতিটিকে স্বতন্ত্র প্রজাতির বলে প্রমাণিত হয়েছে ।পূর্ব এশিয়ার সমুদ্র তীরে এই প্রজাতির একটি বিশাল জনসংখ্যা এবং আইবেরিয়ার কিছু অঞ্চলে একটি ছোট জনসংখ্যা রয়েছে যার মধ্যে কোথাও কোনও পাখি চোখে পড়েনা । প্লাইস্টোসিন বরফ শিট দ্বারা বৃহত্তর জনসংখ্যা পৃথক হয়ে যাওয়ার কারণে বর্তমানে এটি ব্যাখ্যা করা হয়েছে আর দুইটি বিদ্যমান জনসংখ্যা এক মিলিয়ন বছর আগে পরস্পর থেকে বিচ্ছিন্ন হয়ে গিয়েছিল বলে মনে হয়। আইবেরীয় জনসংখ্যা অবশ্যই প্রাকৃতিক এবং ১৭শ শতাব্দীতে পূর্ব থেকে ফিরিয়ে আনা পাখিগুলোর থেকে এরা পৃথক ।
প্রায়শই আকাশী ডানার ম্যাগপাইগুলো পরিবারের গোষ্ঠী বা বিভিন্ন গোষ্ঠী হিসাবে প্রায় ৭০ টি পাখি নিয়ে ঝাঁক তৈরি করে ও খাবার সন্ধান করে। সবচেয়ে বড় দলগুলি প্রজনন মৌসুমের পরে এবং শীতের মাস জুড়ে জড়ো হয়। তাদের খাদ্যতালিকায় মূলত আকর্ণ (ওক বীজ) এবং পাইন বাদাম থাকে, বিস্তৃতভাবে অমেরুদণ্ডী প্রাণী এবং তাদের লার্ভা, নরম ফল এবং বেরি এবং পার্ক এবং শহরে মানুষের দ্বারা সরবরাহিত উচ্ছিষ্ট ইত্যাদি দ্বারা উদরপূর্তি করে থাকে ।
এই প্রজাতিটি সাধারণত প্রতিটি গাছে একটি করে বাসা নিয়ে আলগা ও খোলা কলোনীতে বাসা করে। সাধারণত ৬-৮ টি ডিম থাকে যা ১৫দিনের জন্য সজ্জিত থাকে। আকাশী ডানার ম্যাগপাইগুলো যেগুলি অসমনিয়ত জাত রয়েছে, সেগুলোর বাচ্চাগুলোর মধ্যে আকারের শ্রেণিভেদ পরিলক্ষিত হয় এবং এগুলো সমনিয়ত যে জাতগুলো রয়েছে তাদের তুলনায় বেশি ডিম তৈরি করে এবং আরও বাসা বাঁধে।
এদের শিস খুব দ্রুত দ্রুত চালিত হয় এবং ধাতব শব্দ করে যা কুইঙ্ক-কিউইঙ্ক-কিউইঙ্ক শব্দের হয়ে থাকে।
আইবারিয়ান (আকাশী পালকযুক্ত ) ম্যাগপাই বার্ডওয়াচিং জগতের অন্যতম অন্যতম এক প্রহেলিকার নাম ।
দুটি ভিন্ন লিঙ্গের পাখি দেখতে প্রায় একই রকম এবং একটি কালো বর্ণের মাথা, ধূসর-বাদামী পিঠে এবং নীল ডানা দীর্ঘ নীল লেজের সাথে থাকায় এই প্রজাতিটিকে নির্ভুলভাবে শনাক্ত করা সম্ভব। এটি পর্তুগালের দক্ষিণাঞ্চলীয় অঞ্চলে বাস করে তবে উত্তরে এদের বেশিরভাগই অনুপস্থিত। তারাপরিচিত অঞ্চলগুলোর মধ্য দিয়ে উচ্চস্বরে এবং কোলাহলপূর্ণ আলগা ঝাঁক নিয়ে উরে বেড়ায় , আর প্রায়শই মাটিতে ছড়িয়ে পড়ে যেখানে তারা এক জায়গা থেকে অন্য চলাফেরা করে। পাখির ঝাঁকগুলো প্রায়শই জে পাখির সাথে অবস্থান করে যারা ম্যাগপাইগুলোর খাবার চুরি করে থাকে । যদিও তারা খুব সাবধানী, লাজুক এবং সহজেই গ্রামাঞ্চলে ছড়িয়ে পড়ে, তবুও আলগারভে কুইন্টা ডোগোর মতো "কৃত্রিম" আবাসগুলোতে, তারা মানুষদের প্রতি উদাসীন এবং সহজেই তাদের সাথে যোগাযোগ করতে সক্ষম।
ম্যাগপাইগুল প্রতিটি গাছে কলোনি তৈরি করে এক একটি বাসা বাঁধে।
এড্রিক বেকার

এড্রিক বেকার (যিনি ডাক্তার ভাই হিসেবেও পরিচিত; ১৯৪১-১ সেপ্টেম্বর, ২০১৫) ছিলেন একজন নিউজিল্যান্ডীয় বংশদ্ভূত বাংলাদেশি চিকিৎসক।
১৯৪১ সালে, বেকার নিউজিল্যান্ডের একটি ক্যাথলিক ধনী, সম্ভ্রান্ত পরিবারে জন্মগ্রহণ করেছিলেন। তিনি আজীবন অবিবাহিত ছিলেন।
২০১১ সালে, বাংলাদেশ টেলিভিশনের হানিফ সংকেত মধুপুর উপজেলায় বেকার এবং তার চিকিৎসা সম্পর্কিত একটি প্রামাণ্যচিত্র তৈরি করেছিলেন। এরপর বাংলাদেশ সরকার আইন পরিবর্তন করে যাতে ডাক্তার বেকারকে বাংলাদেশের নাগরিকত্ব প্রদান করা যায়(তার নিউজিল্যান্ডের নাগরিকত্ব ছাড়াও)। বেকারের "বাংলাদেশের মানুষের জন্য নিঃস্বার্থ সেবার" স্বীকৃতি হিসাবে পরবর্তীকালে ইত্যাদিতে তাঁর সাক্ষাৎকার নেয়া হয়।
২০১১ সাল থেকে বেকার দুরারোগ্য ইডিওপ্যাথিক পালমোনারি হাইপারটেনশনে ভুগছিলেন। ২০১৫ সালের ১লা সেপ্টেম্বর ৭৪ বছর বয়সে তিনি তাঁর প্রতিষ্ঠিত কাইলাকুরি স্বাস্থ্য সেবা কেন্দ্রে মারা যান। মৃত্যুর সময় তাঁর মা, দুই বোন এবং চার ভাই-সবাই নিউজিল্যান্ডে বেঁচে ছিলেন। ৮ সেপ্টেম্বর ২০১৫ তারিখে ডাক্তারকে কাইলাকুরিতে তার বাড়ির পিছনে সমাধিস্থ করা হয়েছিল।
টেলিভিশন মালদ্বীপ

টেলিভিশন মালদ্বীপ (সংক্ষিপ্ত নাম: টিভিএম) মালদ্বীপের টেলিভিশন চ্যানেল। এটি দেশের সরকারী টিভি মাধ্যম এবং জাতীয় গণমাধ্যম। ২৯শে মার্চ, ১৯৭৮ এ মালেতে এটি প্রতিষ্ঠিত হয়। চ্যানেলটির মূল কার্যালয় এবং সম্প্রচার স্টুডিও মালেতে অবস্থিত। 
২০০৯ সালে টেলিভিশন মালদ্বীপ (টিভিএম) এর ব্যবস্থাপনা পর্ষদ এবং মালদ্বীপের জাতীয় বেতার, ধীভেহীরাজ্যেগে আদু (ভয়েস অব মালদ্বীপ) নতুন গঠিত মালদ্বীপ ন্যাশনাল ব্রডক্যাস্টিং কর্পোরেশন (এমএনবিসি) এর অধীনস্থ হয়। এরপর ২০১০-এ "টিভিএম এমএনবিসি ওয়ান" নামে ও "ধীভেহীরাজ্যেগে আদু রায্যে রেডিও" নামে আত্মপ্রকাশ করে।মালদ্বীপ ন্যাশনাল ব্রডক্যাস্টিং কর্পোরেশন (এমএনবিসি) সম্প্রতি টেলিভিশন মালদ্বীপ এর নতুন নাম "এমএনবিসি ওয়ান" এ পরিবর্তন করে। এ পরিবর্তন প্রক্রিয়ায় প্রতিষ্ঠানটি ভয়েস অব মালদ্বীপ (ভিওএম) এর নামও পরিবর্তন করে ""রায্যে রেডিও"" করে। মালদ্বীপ ব্রডক্যাস্টিং কর্পোরেশন আইন এর অধীনে মালদ্বীপ ব্রডক্যাস্টিং কর্পোরেশন তৈরি হবার কিছুদিনের মধ্যেই এই পরিবর্তনের উদ্যোগ নেওয়া হয়। এ আইন অনুযায়ী নীতি বহির্ভূতভাবে সরকারি গণমাধ্যমগুলো কর্তৃক ব্যবহৃত সকল সম্পদ, জনশক্তি ও ভূমি এ প্রতিষ্ঠানের অধীনে চলে যাবে। মালদ্বীপ ব্রডক্যাস্টিং কর্পোরেশন (এমবিসি) অর্থ মন্ত্রণালয়ের বিরুদ্ধে আদালতে টেলিভিশন মালদ্বীপ (টিভিএম) ও ভয়েস অব মালদ্বীপ (ভিওএম) এর সম্পদ, জনশক্তি ও ভূমি উদ্ধারের জন্য মামলা করে এবং এর পরপরই এমএনবিসি ওয়ান ও রায্যে রেডিওআত্মপ্রকাশ করে।
পরবর্তীতে ২০০৯ সালে এমএনবিসি "ইয়ুথ টিভি" নামে একটি অর্ধদিবস পরিচালিত টেলিভিশন চ্যানেল চালু করে, যা বিকেলের দিকে সম্প্রচারে থাকত। এটি মালদ্বীপ এর কিশোর ও তরুনদের জন্যই সম্প্রচার করা হতো। যদিও এখন আর এ চ্যানেল সম্প্রচারিত হয়না। 
রাষ্ট্রপতি মোহাম্মদ নাশিদ এর পদত্যাগ এর পর পুলিশ কর্মকর্তাদের একটি অংশ ও অনেক সাধারণ মানুষ এমএনবিসি স্টেশনের ব্যপারে আদালতের দ্বারস্থ হন। এর পরপর ভিটিভি নামে একটি চ্যানেল একই কম্পাঙ্কে প্রচারিত হয়। অবশ্য সেদিনের পরে ওই চ্যানেলটিরই নাম পাল্টে টিভিএম করা হয়, আর রেডিও চ্যানেলটির রায্যে রেডিও নামটিই অপরিবর্তিত রয়ে যায়।
২০১২ সালের ৮ ফেব্রুয়ারি স্টেশনটি মালদ্বীপ ব্রডক্যাস্টিং কর্পোরেশনের অধীনে সরকারি সম্প্রচার প্রতিষ্ঠান এ পরিণত হয়। 
৩০শে মার্চ ২০১৫ তে মালদ্বীপের আইনসভায় এমবিসিকে বিলুপ্ত করে পাবলিক সার্ভিস মিডিয়া (পিএসএম) নামে রাষ্ট্রায়ত্ব গণমাধ্যমগুলো পরিচালনার জন্য নতুন প্রতিষঠান তৈরির জন্য বিল উথ্থাপন করা হয়। বিলে উল্লেখিত 'পিএসএম' এর উদ্দেশ্য একটি হলো রাষ্ট্রীয় অর্থের দ্বারা নতুন গণমাধ্যম, সম্প্রচার যন্ত্র, খবরের কাগজ এবং অন্য যেকোনো প্রযুক্তি - যা খবর, তথ্য, জনসচেতনতা ও বিনোদনে প্রয়োজনীয়, এমন মাধ্যম তৈরি ও তার টেকসই রক্ষণাবেক্ষণ। এবং এটি জাতীয় গণমাধ্যম হিসেবেও থাকবে, যা আইনের ভেতরে থেকে বাকস্বাধীনতা ও সারদেশে সম্প্রচারের ক্ষেত্রে অত্যাবশকীয় হবে। 
২৮শে এপ্রিল, ২০১৫ তে সাবেক রাষ্ট্রপতি আবদুল্লাহ ইয়ামেন আব্দুল গাইয়ুম পাবলিক সার্ভিস মিডিয়া বিল অনুমোদন করেন যা আনুষ্ঠানিকভাবে 'পিএসএম' কে রাষ্ট্রীয় গণমাধ্যম প্রতিষ্ঠান হিসেবে স্বীকৃতি দেয়। এ অনুমোদন অনুযায়ী, পাবলিক সার্ভিস মিডিয়া পরিচালনা পর্ষদের সদস্য হিসেবে সাতজন ব্যক্তিকে দায়িত্ব দেয়া হয়, যারা স্বয়ং রাষ্ট্রপতি কর্তৃক ২৯শে এপ্রিল, ২০১৫ তে নির্বাচিত হন।
জীবাণুনাশক সাবান

জীবাণুনাশক সাবান একধরনের সাবান, যাতে জীবাণু ধ্বংসকারী রাসায়নিক উপাদান রয়েছে। অধিকাংশ জীবাণুনাশক সাবানে ট্রাইক্লোসান থাকে, যদিও অন্যান্য রাসায়নিকের ব্যবহার অতি সাধারণ। মার্কিন যুক্তরাষ্ট্রের খাদ্য এবং ঔষধ প্রশাসন (এফডিএ) এর মত কিছু সংস্থা এসব জীবাণুনাশক পণ্যের কার্যকারিতা সম্পর্কে সন্দেহ প্রকাশ করেছে।
ট্রাইক্লোসান এবং অন্যান্য জীবাণুনাশক উপাদান সমৃদ্ধ পণ্য বাণিজ্যিক ভিত্তিতে দীর্ঘদিন থেকেই হাসপাতাল এবং অন্যান্য স্বাস্থ্যসেবা ক্ষেত্রে ব্যবহৃত হচ্ছে, যদিও বাসগৃহে পরিষ্কারক পণ্য হিসেবে সেগুলির ব্যবহার ১৯৯০-এর দশক থেকে শুরু হয়।
ট্রাইক্লোসান এবং ট্রাইক্লোকার্বন সাবানে জীবাণুনাশক হিসেবে ব্যবহৃত সবচেয়ে প্রচলিত উপাদান। যদিও সাবানে অন্যান্য প্রচলিত জীবাণুনাশক উপাদান হিসেবে বেনজালকোনিয়াম ক্লোরাইড, বেনজেথোনিয়াম ক্লোরাইড এবং ক্লোরোক্সিলিনল ব্যবহার করা হয়।
দাবি করা হয় যে জীবাণুনাশক সাবানের ট্রাইক্লোসান বিভিন্ন জীবাণুর পাশাপাশি কিছু ভাইরাস এবং ছত্রাকের বৃদ্ধি প্রতিহত করতে পারে। যদিও আরো সাম্প্রতিক পর্যালোচনায় সুপারিশ করা হয়েছে যে ব্যবহারকারীরদের ক্ষেত্রে অসুস্থতা প্রতিরোধ বা জীবাণু হ্রাসের ক্ষেত্রে প্রচলিত সাবানের তুলনায় জীবাণুনাশক সাবানের বিশেষ কোনো কার্যকারিতা নেই। সেগুলি ব্যবহারের দীর্ঘমেয়াদী স্বাস্থ্যের প্রভাব এবং তাদের কার্যকারিতা প্রমাণের অপর্যাপ্ত তথ্যের কারণে ২০১৬ সালের সেপ্টেম্বরে মার্কিন যুক্তরাষ্ট্রের খাদ্য এবং ঔষধ প্রশাসন প্রচলিত জীবাণুনাশক উপাদান ট্রাইক্লোসান, ট্রাইক্লোকার্বন এবং "জীবাণুনাশক" সাবান ও ধৌতকার্যে প্রায়শই ব্যবহৃত অন্যান্য আরো ১৭টি উপাদানের ব্যবহার নিষিদ্ধ করে। এফডিএ বিবৃতি প্রদান করে যে, "স্পষ্টভাবে এমন কোনো তথ্য নেই যে জীবাণুনাশক সাবান অসুস্থতা প্রতিরোধে সাধারণ সাবান এবং পানি দিয়ে ধৌতকার্যের তুলনায় সর্বোত্তম।"
তালা টুডু

তালা টুডু হলেন ভারতের ঝাড়খণ্ডের একজন সাঁওতালি সাহিত্যিক ও সেবিকা। তিনি ২০১৫ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
তালা টুডু রবীন্দ্রনাথ মুর্মুর বোন। তিনি লাল বাহাদুর শাস্ত্রী স্মৃতি মহাবিদ্যালয়ে পড়াশোনা করেছেন।
তালা টুডু শরৎচন্দ্র চট্টোপাধ্যায় রচিত উপন্যাস "পরিণীতা" সাঁওতালি ভাষায় "বাপলানিজ" শিরোনামে অনুবাদ করেছেন। এটি ছিল তার প্রথম অনূদিত গ্রন্থ। তার এই বইটির জন্য তিনি ২০১৫ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
তালা টুডু গণেশ টুডুর সাথে বিবাহবন্ধনে আবদ্ধ হয়েছেন। গণেশ টুডু আইন পেশায় নিয়োজিত আছেন। তাদের এক পুত্র ও এক কন্যা আছে। তাদের নাম আনিশা ও আশিস।
উরি

উরি হল ভারতের কেন্দ্রশাসিত অঞ্চল জম্মু ও কাশ্মীরের বারমুলা জেলার একটি শহর এবং তহশিল। উরি বিতস্তা নদীর বাম তীরে অবস্থিত, পাকিস্তানের সাথে নিয়ন্ত্রণ রেখার প্রায় পূর্ব দিকে অবস্থিত।
পশ্চিম দিক থেকে কাশ্মীর উপত্যকায় প্রবেশ পথে ঝিলম ভ্যালি রোডের উপর উরি অবস্থিত। কাশ্মীর বিভাজনের আগে, এই রাস্তার মাধ্যমে উরি রাওয়ালপিন্ডি এবং শ্রীনগরের সাথে যুক্ত ছিল। আর একটি গুরুত্বপূর্ণ রাস্তা উরিকে, হাজী পীর গিরিপথ হয়ে, পুঞ্চেরর সাথে যুক্ত করেছিল।
উরি শ্রীনগর থেকে ৭৬ মাইল, মুজাফফরাবাদ থেকে ৪২ মাইল এবং পুঞ্চ থেকে ৪৯ মাইল দূরে অবস্থিত।
হরি সিং নলওয়া (শাসনকাল ১৮২০-১৮২৩), শিখ মহারাজা রঞ্জিত সিংয়ের সেনানায়ক-প্রশাসক, উরির দুর্গটি তৈরি করেছিলেন।
প্রথম অ্যাংলো-শিখ যুদ্ধ (১৮৪৫–১৮৪৬) এবং অমৃতসর চুক্তি (১৮৪৬)র পরে রাজা গুলাব সিং জম্মু ও কাশ্মীরের মহারাজা ঘোষিত হয়েছিলেন, রবি নদী এবং সিন্ধুর অন্তর্গত সমস্ত জমি তাঁর অধিকারে এসেছিল। কাশ্মীর প্রদেশের মুজাফফরাবাদ জেলার একটি তহশিল হয় উরি।
২২ শে অক্টোবর, ১৯৪৭ সালে, উপজাতীয় আগ্রাসনের পর, পাকিস্তান থেকে আসা পশতুন উপজাতির হাতে মুজফফরাবাদ ও উরির পতন হয়। অভিযানকারীরা বারমুলায় এসে থামে। ২৬শে অক্টোবর মহারাজার ভারতে যোগদানের পরে, ভারত থেকে বিমানে করে সৈন্য পাঠানো হয় কাশ্মীর উপত্যকায়, ভারতীয় সেনা নভেম্বরের মাঝামাঝি সময়ে বারামুল্লা এবং উরি পুনরুদ্ধার করেছিল।ভারত সরকার উরির প্রতিরক্ষার জন্য সর্বাধিক গুরুত্ব দিয়েছিল।
অন্যদিকে মুজাফফরাবাদ পাকিস্তানের নিয়ন্ত্রণে আসে এবং আজাদ কাশ্মীরের রাজধানী হয়ে ওঠে। পরবর্তীকালে উরির তহশিলটি বারমুলা জেলার অন্তর্ভুক্ত হয়।
১৮ সেপ্টেম্বর ভোর সাড়ে ৫ টার সময় চার জন সন্ত্রাসবাদী নিয়ন্ত্রণ রেখার কাছে উরির ভারতীয় সেনাবাহিনী ব্রিগেডের সদর দপ্তরে হামলা করে। শোনা যায় যে তারা ৩ মিনিটের মধ্যে ১৭টি গ্রেনেড হামলা করেছিল। তাঁবুসহ একটি রিয়ার প্রশাসনিক বেস শিবিরে আগুন ধরে গিয়েছিল এবং ১৩-১৪ জন সেনা সদস্য নিহত হয়েছিল। ছয় ঘণ্টার বন্দুকযুদ্ধের পর, চারজন সন্ত্রাসবাদী নিহত হয়। আক্রমণে অতিরিক্ত ১৯-৩০ জন সেনার আহত হওয়ার খবর পাওয়া গিয়েছিল।
২০১১ সালের সেন্সাস ইন্ডিয়া প্রকাশিত প্রতিবেদন অনুসারে, উরি শহরের জনসংখ্যা হল ৯,৩৬৬ জন, যার মধ্যে ৬৬৭৪ জন (৭১%) পুরুষ এবং ২,৬৯২ (২৯%) মহিলা। এর গড় সাক্ষরতার হার ৮৮.৪৬%, যা জাতীয় গড় ৭৬% এর চেয়ে বেশি। পুরুষদের মধ্যে সাক্ষরতার হার ৯৫.২৭%, মহিলা সাক্ষরতার হার ৭০.০২%। শিশুদের যৌন অনুপাত প্রায় ৮৫১, যেখানে রাজ্যের গড় ৮৬২ এবং ৬ বছরের কম বয়সী বাচ্চাদের জনসংখ্যা ৮৭৯ যা মোট জনসংখ্যার ৯.৩৯%।
রবীন্দ্রনাথ মুর্মু

রবীন্দ্রনাথ মুর্মু হলেন ভারতের ঝাড়খণ্ডের একজন সাঁওতালি লেখক। তিনি ২০১২ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
রবীন্দ্রনাথ মুর্মু তালা টুডুর ভাই। তিনি টাটা স্টিলে কাজ করতেন। রবীন্দ্রনাথ মুর্মু মহাশ্বেতা দেবীর উপন্যাস "ইটের উপর ইট" সাঁওতালি ভাষায় "ইটা চেতান ইটা" শিরোনামে অনুবাদ করেন। বইটির জন্য তিনি ২০১২ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন। এছাড়া, তিনি আচার্য চতুর সিং রচিত হিন্দি গ্রন্থ "সাচ্চাই কি কারামত" ও শরৎচন্দ্র চট্টোপাধ্যায় রচিত উপন্যাস "বড়দিদি" সাঁওতালি ভাষায় অনুবাদ করেছেন।
বাগরাস

স্ট্রাবোর "ভৌগোলিকা"-তে এটিকে গিন্দারাসের সীমান্তে অবস্থিত হিসাবে উল্লেখ করেছে, "প্রাকৃতিক দুর্গ" যা আমানুস পর্বতমালার উপরে "আমানিয়ান" প্রবেশদ্বার বা "অ্যামানাইডস পাইলায়ে" নিয়ে যায়।
প্যাগ্রের দুর্গটি নির্মিত হয়েছিল ৯৬৫ অব্দে বাইজ্যান্টাইন সম্রাট নাইকোফোরোস দ্বিতীয় ফোকাসের দ্বারা, যিনি মাইকেল বোর্তেজেসের নেতৃত্বে নিকটবর্তী শহর অ্যান্টিওকের শহরতলিতে অভিযান চালানোর জন্য ১০০০ পদাতিক এবং ৫০০ অশ্বারোহী রেখেছিলেন। দুর্গটি আলমানিয়ান প্রবেশদ্বার ডাকতে একটি বাহিনীর জন্য একটি বেস সরবরাহ করেছিল। এটি একটি স্তূপের চারপাশে দুটি স্তরে নির্মিত হয়েছিল, আর্মেনিয়ান কাজের অনুরূপ দুর্গ এবং জলজ জল সরবরাহ করে। 
এরপরে এটি নাইটস টেম্প্লার দ্বারা গ্যাস্টন (এছাড়াও গ্যাস্টুন, গুয়াসকন, গাস্টিম ) নামে পুনর্নির্মাণ করা হয়েছিল এবং তাদের দ্বারা বা অ্যান্টিওকের প্রিন্সিপালিটি দ্বারা ধরে রাখা হয়েছিল যতক্ষণ না ২৬ আগস্ট ১১৮৯-এ সালাদিনকে বন্দী করতে বাধ্য করা হয়। এটি ১১১৯ সালে আর্মেনীয়রা দ্বারা আটক করা হয়েছিল ( দ্বিতীয় লিওর অধীনে), এবং তাদের দখলটি তাদের এবং অ্যান্টিওকিনিস এবং টেম্পলারদের মধ্যে একটি প্রধান বিতর্ক হয়ে দাঁড়িয়েছিল।
অনেক আলোচনার পরে অবশেষে এটি ১২১৬ সালে টেম্পলারগুলোতে ফিরে আসে। আর্মেনীয় ইতিহাস অনুসারে এটি প্রায় আলেপ্পোর বাহিনী দ্বারা অবরোধের বিরুদ্ধে প্রতিরোধ করেছিল। ১২৬৮ সালে বাইবার্সের কাছে এন্টিওকের পতনের পরে, গ্যারিসন হতাশ হয়ে যায় এবং একজন ভাই নির্জন হয়ে দুর্গের চাবিগুলি তাঁর কাছে উপস্থাপন করেন। বাকী ডিফেন্ডাররা তারা যা করতে পারে তা ধ্বংস করে দুর্গকে সমর্পণ করার সিদ্ধান্ত নিয়েছে। দুর্গটি ক্ষতিগ্রস্ত হওয়া সত্ত্বেও, আর্মেনিয়ার দ্বিতীয় হেথুম এবং আর্মেনিয়ার চতুর্থ লিও ১৩০৫ সালে নিকটবর্তী একটি পাশের মামলুক আক্রমণকারী বাহিনীকে যথাযথভাবে পরাজিত করেছিল। 
পুরো কমপ্লেক্সের একটি সমীক্ষা পরিকল্পনা সহ প্রথম বিশদ ঐতিহাসিক এবং প্রত্নতাত্ত্বিক মূল্যায়ন ১৯৭৯ সালে আরডাব্লু এডওয়ার্ডস দ্বারা সম্পন্ন হয়েছিল। দুর্গটির ত্রিশটিরও বেশি কক্ষ রয়েছে যা তিনটি প্রাথমিক স্তরের খাড়া আউটক্রপকে ঘিরে রেখেছে। যদিও সাইটটিতে প্রাথমিকভাবে আরব এবং বাইজেন্টাইন নির্মাণের পর্যায় ছিল, বেশিরভাগ বাহ্যিক রাজমিস্ত্রি ফ্রাঙ্কিশ পেশা থেকে। কিছুটা নিয়ন্ত্রণের সময় টাওয়ার এবং দেয়ালগুলির মেরামতগুলি আর্মেনিয়ানরা তাদের স্বতন্ত্র রাজমিস্ত্রি দিয়ে তৈরি করেছিলেন। আর্মেনিয়ানরা ১২তম থেকে ১৪ শতকের মধ্যে সিলিসিয়ার বৃষ এবং অ্যান্টি-টরাস লৌকিক পর্বতমালার পাশে যে জটিল প্রতিরক্ষামূলক ব্যবস্থা তৈরি করেছিল তাতে কখনও বারাসকে একীভূত করা যায় নি।
লোগান কাপ

লোগান কাপ () জিম্বাবুয়ের প্রধান ঘরোয়া প্রথম-শ্রেণীর ক্রিকেট প্রতিযোগিতাবিশেষ। মাউন্টেনিয়ার্স দল এ প্রতিযোগিতার বর্তমান শিরোপাধারী দল।
আগস্ট, ১৮৯০ সালে ঐ সময়ে রোডেশিয়ায় ফোর্ট ভিক্টোরিয়ার কাছাকাছি প্রথম ক্রিকেট খেলা আয়োজনের কথা নথিভূক্ত করা হয়। এরপর পরবর্তী দশ বছরের মধ্যে আরও নিয়মিতভাবে খেলা আয়োজন হতে থাকে। সলসবারি ও বুলাওয়ের মধ্যে সর্বাপেক্ষা গুরুত্বপূর্ণ খেলা হিসেবে পরিগণিত হয়। ১৯০৩ সালে জেমস ডগলাস লোগান রোডেশিয়ার ক্রিকেট দলগুলোকে প্রতিযোগিতার জন্যে একটি ট্রফি প্রদান করেন। তার নামানুসরণে লোগান কাপ রাখা হয়।
১৯০৪-০৫ মৌসুমে দক্ষিণ আফ্রিকান কারি কাপে রোডেশিয়া দল প্রথম-শ্রেণীর ক্রিকেট খেলায় অংশগ্রহণ করে। ১৯২৯-৩০ মৌসুম থেকে ১৯৭৮-৭৯ মৌসুম পর্যন্ত খেলে।
১৯৯২ সালে জিম্বাবুয়ে দলের টেস্ট মর্যাদাপ্রাপ্তির সাথে সাথে লোগান কাপও প্রথম-শ্রেণীর ক্রিকেটের মর্যাদা লাভ করে। প্রথম-শ্রেণীর ক্রিকেট প্রতিযোগিতা হিসেবে ১৯৯৩-৯৪ মৌসুমে লোগান কাপ অনুষ্ঠিত হয়। ম্যাশোনাল্যান্ড অনূর্ধ্ব-২৪ দল উদ্বোধনী মৌসুমের শিরোপা জয় করে। ১৯৬০-এর দশকের শেষ দিক থেকে হারারের প্রতিনিধিত্বকারী ম্যাশোনাল্যান্ড দল ঐতিহাসিকভাবেই শক্তিধর দল হিসেবে পরিচিত ছিল। ১৯৯৩ থেকে ২০০৫ সালের মধ্যে বারো আসরের মধ্যে নয়টি প্রতিযোগিতার শিরোপা পায়। ২০০৫-০৬ মৌসুমে জিম্বাবুয়ীয় ক্রিকেটের অভ্যন্তরীণ কোন্দল ও দেশে রাজনৈতিক অস্থিরতার কারণে প্রতিযোগিতার আয়োজন করা সম্ভব হয়নি। ২০০৬-০৭ মৌসুমে নতুন অঞ্চল গঠন করে নবরূপে প্রতিযোগিতার সূচনা ঘটে। ঐ মৌসুমে কেনিয়া দলকে অংশগ্রহণের জন্যে আমন্ত্রণ জানানো হয়। তবে, শুরুতে প্রতিশ্রুতিশীলতার স্বাক্ষর রাখলেও শেষদিকে অবস্থান করে।
২০০৯-১০ মৌসুমে আবারও নবরূপে আয়োজন করা হয়। এ পর্যায়ে পাঁচটি বিশেষ প্রাধিকারপ্রাপ্ত দল - 
ম্যাশোনাল্যান্ড ঈগলস, মাতাবেলেল্যান্ড টাস্কার্স, মিড ওয়েস্ট রাইনোজ, মাউন্টেনিয়ার্স ও সাউদার্ন রকস খেলে। ২০১৩-১৪ মৌসুমের পর পাঁচটি দলের মধ্যে সর্বাপেক্ষা দূর্বলতম দল হিসেবে সাউদার্ন রকস নাম প্রত্যাহার করে নেয়। এরফলে, ২০১৪-১৫ মৌসুম থেকে ২০১৬-১৭ মৌসুম পর্যন্ত চারটি দল অংশ নেয়। ২০১৭-১৮ মৌসুমে তরুণ খেলোয়াড়দের নিয়ে গড়া রাইজিং স্টার্সের অন্তর্ভূক্তির ফলে দলের সংখ্যা পাঁচে পৌঁছে।
নিচের তালিকায় লোগান কাপ প্রতিযোগিতার প্রথম-শ্রেণীর যুগের শিরোপাধারী দলকে দেখানো হলো।
রূপচাঁদ হাঁসদা

রূপচাঁদ হাঁসদা হলেন ভারতের পশ্চিমবঙ্গের একজন সাঁওতালি লেখক ও চাকরিজীবী। তিনি ২০১৮ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
রূপচাঁদ হাঁসদা গ্রামের প্রাথমিক বিদ্যালয়ে পড়াশোনা করেন। চিরুডি বিবেকানন্দ হাইস্কুল থেকে মাধ্যমিক শিক্ষা সম্পন্ন করে ঝাড়গ্রামের কাপগাড়ি কলেজ থেকে স্নাতক সম্পন্ন করেন তিনি।
রূপচাঁদ হাঁসদা ভারতীয় রেলে কর্মরত আছেন। তিনি সর্বভারতীয় সাঁওতালি লেখক সংঘের সভাপতি ছিলেন। তিনি সভাপতি হিসেবে ২৭ বছর দায়িত্ব পালন করেন। রূপচাঁদ হাঁসদা শক্তি চট্টোপাধ্যায় রচিত কাব্যগ্রন্থ "যেতে পারি কিন্তু কেন যাবো" সাঁওতালি ভাষায় "সেন দারেয়াক'আন মেনখান চেদাক" শিরোনামে অনুবাদ করেন। অনূদিত গ্রন্থটি ২০১৬ সালে প্রকাশিত হয়েছিল। বইটির জন্য তিনি ২০১৮ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
গণ্ডেরবাল

গণ্ডেরবাল হল ভারতের কেন্দ্রশাসিত অঞ্চল জম্মু ও কাশ্মীরের গণ্ডেরবাল জেলার একটি শহর এবং পৌরসভা কমিটি। এর গড় উচ্চতা হল ১,৬১৯ মিটার (৫,৩১২ ফুট)। এটির দক্ষিণে শ্রীনগর জেলা, উত্তরে বান্দিপুর, উত্তর-পূর্বে কারগিল, দক্ষিণ-পূর্ব দিকে অনন্তনাগ এবং দক্ষিণ-পশ্চিমে বারমুলা।
গণ্ডেরবাল স্থানাঙ্কে অবস্থিত। সমুদ্র তল থেকে এর গড় উচ্চতা হল ১,৬১৯ মিটার (৫,৩১২ ফুট)। এটির দক্ষিণে শ্রীনগর জেলা, উত্তরে বান্দিপুর, উত্তর-পূর্বে কারগিল, দক্ষিণ-পূর্বে অনন্তনাগ। এটি সাতটি তহশিলে বিভক্ত, সেগুলি হল - গণ্ডেরবাল, কঙ্গন, লার, তুলমুল্লা, গুণ্ড, নাগবল এবং ওয়াকুরা।
বিতস্তা নদীর একটি প্রধান শাখা সিন্ধু নদ এই জেলার মধ্য দিয়ে প্রবাহিত। নদীর জল মূলত সেচ এবং জলবিদ্যুৎ উৎপাদনের জন্য ব্যবহৃত হয়। এখানে এই নদীর ওপর তিনটি জলবিদ্যুৎ কেন্দ্র রয়েছে, সেগুলি হল - নিম্ন সিন্ধু জলবিদ্যুৎ প্রকল্প গণ্ডেরবাল, উচ্চ সিন্ধু জলবিদ্যুৎ প্রকল্প ১ম কঙ্গন এবং উচ্চ সিন্ধু জলবিদ্যুৎ প্রকল্প দ্বিতীয় সুম্বল। এ ছাড়া পানীয় জল হিসেবে, শ্রীনগর শহরে, এই নদীর জল- রঙ্গিল জল শোধন কেন্দ্রে পরিশ্রুত করে ব্যবহার করা হয়।
কাশ্মীর উপত্যকার পর্যটন শিল্পকে জোরদার করতে সোনমার্গ পর্যটন কেন্দ্রে প্রতিবছর ওয়াটার রাফটিং প্রতিযোগিতার আয়োজন করা হচ্ছে। মানসবল হ্রদ এবং গঙ্গাবল হ্রদ এই অঞ্চলের অন্যতম পর্যটন কেন্দ্র। এছাড়াও এই উপত্যকায় ভ্রমণ করতে আসা বিদেশী পর্যটকদের জন্য হারমুখ পর্বতের পাদদেশ অন্যতম একটি গন্তব্য। বৈষ্ণোসর হ্রদ এবং গদসর হ্রদ সোনমার্গের উত্তরে অবস্থিত।
অতীতে যদিও গণ্ডেরবাল ছিল মুখ্যমন্ত্রীর নির্বাচনী কেন্দ্র, তবুও অন্যান্য জেলার তুলনায় এটি উন্নয়নে বেশ পিছিয়ে রয়েছে। এখন গণ্ডেরবাল আসনের প্রতিনিধিত্ব করছেন শেখ ইশফাক জব্বার, যিনি সম্প্রতি অনুষ্ঠিত ২০১৪ রাজ্য বিধানসভা নির্বাচনের ৪৬১ ভোটের সামান্য ব্যবধানে কাজী আফজলকে পরাজিত করেছিলেন। রাজ্য সরকার জেলার উন্নয়নের প্রতি গুরুত্ব দেখায়নি। কাশ্মীর উপত্যকার একমাত্র কেন্দ্রীয় বিশ্ববিদ্যালয়টি এখন গণ্ডেরবাল জেলায় নির্মিত হচ্ছে। জেলার অর্থনীতি ও শিক্ষার উন্নয়নের লক্ষ্যে, একটি অনুষদ, শের-ই-কাশ্মীর কৃষি বিজ্ঞান ও কাশ্মীরের প্রযুক্তি বিশ্ববিদ্যালয়ের বনপালনবিদ্যা অনুষদটি বেনহামায় নির্মাণাধীন। অর্থনীতি ও শিক্ষাব্যবস্থায় জেলাটি বেশ পেছনে পড়ে রয়েছে। এখানে একটি স্টেডিয়াম রয়েছে যেখানে দিন রাতের ম্যাচ খেলা হয়। শারীরিক শিক্ষা কলেজ, যেটি রাজ্যের একমাত্র কলেজ, সেটি জেলা সদর থেকে প্রায় ৩.৫ কিমি দূরে গাডুরা গণ্ডেরবালে অবস্থিত।
ভারতের আদমশুমারি , গণ্ডেরবালের জনসংখ্যা ২৯৭৪৪৬ জন। এর মধ্যে পুরুষ ৫৩.৩৬% এবং নারী ৪৬.৬৪%। গণ্ডেরবালে গড় সাক্ষরতার হার ৫৮.০৪%, জাতীয় গড় ৭৪.০৪% এর তুলনায় বেশ কম: পুরুষদের মধ্যে সাক্ষরতার হার ৬৮.৮৫%, এবং নারীদের মধ্যে সাক্ষরতার হার ৪৫.৭১%। এই শহরের জনসংখ্যার ১৭.০১% হল ৬ বছর বা তার কম বয়সী।
ফ্রাঙ্ক মিসন

ফ্রান্সিস মাইকেল মিসন (; জন্ম: ১৯ নভেম্বর, ১৯৩৮) নিউ সাউথ ওয়েলসের ডার্লিংহার্স্ট এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৬১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন ফ্রাঙ্ক মিসন।
১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত ফ্রাঙ্ক মিসনের প্রথম-শ্রেণীর খেলোয়াড়ী জীবন চলমান ছিল। তার পিতা ডেভিড মিসন অস্ট্রেলিয়া দলের শারীরিক সক্ষমতাবিষয়ক পরামর্শক ছিলেন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ৩০ ডিসেম্বর, ১৯৬০ তারিখে মেলবোর্নে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ঐ টেস্টে তার দল ৭ উইকেটে জয়লাভ করেছিল। ২২ জানুয়ারি, ১৯৬১ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
আমজাদ হোসেন (দ্ব্যর্থতা নিরসন)

আমজাদ হোসেন দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
বাংলাদেশ কর্মচারী কল্যাণ বোর্ড

বাংলাদেশ কর্মচারী কল্যাণ বোর্ড বাংলাদেশের সরকারি কর্মচারীদের কল্যাণের জন্য গঠিত একটি সরকারি বোর্ড। এর সদরদপ্তর রাজধানী ঢাকায় অবস্থিত। এই বোর্ডের নেতৃত্বে আছেন মহাপরিচালক জনাব কাজী এনামুল হাসান এনডিসি।
বাংলাদেশ কর্মচারী কল্যাণ বোর্ড ২০০৪ সালের ২৯ জানুয়ারি প্রতিষ্ঠিত হয়। ২০১৩ সালে জামায়াতে ইসলামী বাংলাদেশ ও হেফাজতে ইসলাম বাংলাদেশের বিক্ষোভকারীরা দিলকুশার ডিপোতে রাখা বোর্ডের ৫৩টি বাস ক্ষতিগ্রস্ত করে। বাংলাদেশ কর্মচারী কল্যাণ বোর্ড (সংশোধন) আইন, ২০১৩ সালে পাসের মাধ্যমে বোর্ডের কার্যক্রম হালনাগাদ করা হয়।
২০১৫–১৬ স্কটল্যান্ড ক্রিকেট দলের হংকং সফর

স্কটল্যান্ড জাতীয় ক্রিকেট দল প্রথম-শ্রেণীর ক্রিকেট, দুইটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য হংকং সফর করে, যা জানুয়ারি ২০১৬-এ অনুষ্ঠিত হয়।
আমজাদ হোসেন (মেহেরপুরের রাজনীতিবিদ)

আমজাদ হোসেন বাংলাদেশ জাতীয়তাবাদী দলের রাজনীতিবিদ ও মেহেরপুর-২ (গাংনী) আসনের সাবেক সাংসদ। তিনি ২০০৮ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।
আমজাদ হোসেন মেহেরপুর জেলায় জন্মগ্রহণ করেন।
আমজাদ হোসেন মেহেরপুর জেলা বিএনপির সভাপতি। তিনি বাংলাদেশ জাতীয়তাবাদী দলের প্রার্থী হিসেবে মেহেরপুর-২ (গাংনী) আসন থেকে ২০০৮ সালের নবম জাতীয় সংসদ নির্বাচনে হয়েছিলেন।
পর্সা জাতীয় উদ্যান

পর্সা জাতীয় উদ্যান হলো দক্ষিণ-মধ্য নেপালের অভ্যন্তর তরাই নিম্নভূমিতে একটি সুরক্ষিত অঞ্চল। এই উদ্যানটি পর্সা, মকবানপুর এবং বারা জেলার অন্তর্ভুক্ত। জাতীয় উদ্যাটির আয়তন প্রায় । এটি শিবালিক পাহাড়ের ঢাল পর্যন্ত বিদ্যমান। সেখানে এর উচ্চতা থেকে প্রায় পর্যন্ত। এই অঞ্চলকে ১৯৪৮ সালে একটি বন্যজীবন সংরক্ষণাগার হিসাবে চিহ্নিত করা হয়েছিল। ২০০৫ সালে ঘোষিত বাফারজোনে অন্তর্ভুক্ত। ২০১৫ সালে অভয়ারণ্যের সীমানা পর্যন্ত বিস্তৃত করা হয়েছে। ২০১৩ সাল থেকে এটি জাতীয় উদ্যানের স্বীকৃতি পায়।
পর্সা জাতীয় উদ্যানের উত্তরে রাপ্তি নদী এবং শিবালিক পর্বতশ্রেণী মানব বসতির জন্য প্রাকৃতিক সীমানা গঠন করে। পূর্ব দিকে এটি হেটৌডা-বীরগঞ্জ মহাসড়ক পর্যন্ত বিস্তৃত। দক্ষিণে একটি জংলি রাস্তা সীমানা নির্ধারণ করে। পশ্চিমে সংলগ্ন চিতবন জাতীয় উদ্যান। ভারতীয় বাঘ সংরক্ষিত অঞ্চল বাল্মীকি জাতীয় উদ্যানের সাথে মিলিতভাবে । এর সুসংহত সুরক্ষিত অঞ্চলটি বাঘ সংরক্ষণ ইউনিট (টিসিইউ) চিত্রওয়ান-পার্সা-ভালমিকি প্রতিনিধিত্ব করে, যা পলল ঘাসের জমির ব্লক জুড়ে এবং উষ্মমণ্ডলীয় আর্দ্র পাতাঝরা বন।
অভয়াশ্রমে রূপান্তরিত হওয়ার আগে অঞ্চলটি শাসক শ্রেণির শিকারের জায়গা হিসাবে ব্যবহৃত হত।
উদ্যানের বেশিরভাগ উদ্ভিদই গ্রীষ্মমণ্ডলীয় এবং উপগ্রীষ্মমণ্ডলীয় বন প্রজাতির উদ্ভিদ। উদ্যানে শতকরা নব্বই ভাগ শাল গাছের উপস্থিতি রয়েছে।
শিবালিক পর্বতশ্রেণি অঞ্চলে চির পাইন গাছ জন্মে।
এছাড়াও যেসব উদ্ভিদের আধিক্য দেখা যায় তা হল-
চুরিয়া পাহাড়ের দক্ষিণ দিকে সাবাই ঘাস ভাল জন্মায়।
আনুমানিক ৯১৯ প্রজাতির উদ্ভিদ শনাক্ত করা হয়েছে যার মধ্যে ২৯৮ ভাস্কুলার উদ্ভিদ, ২৩৪ ডিকট, ৫৮ মনোকোট, পাঁচটি টেরিডোফাইট এবং একটি জিমনোস্পার্ম রয়েছে।
২০০৮ সালের মে মাসে সরকার কর্তৃক পরিচালিত একটি আদমশুমারিতে ৩৭টি গৌরের উপস্থিতি পাওয়া গেছে।
২০১৬ সালে পার্ক কর্তৃপক্ষ আরেকটি জরিপ চালায়। এই জরিপে দেখা যায় গৌরের সংখ্যা বেড়ে ১০৫-এ দাড়িয়েছে। ২০০৮ সালে পরিচালিত বিস্তৃত ক্যামেরা-ট্র্যাপিংয়ের সাহায্য নিয়ে এক সমীক্ষায় চারটি প্রাপ্তবয়স্ক রয়েল বেঙ্গল টাইগার এর উপস্থিতি পাওয়া গেছে।২০১৭ সালের ফেব্রুয়ারি থেকে তিন মাস ধরে পরিচালিত একটি ক্যামেরা-ট্রাপিং জরিপে ১৯টি বাঘের উপস্থিতি সমন্ধে নিশ্চিত হওয়া গেছে। এটি তিন বছরে বাঘের সংখ্যা তিনগুণ বৃদ্ধির ইঙ্গিত দেয়।
বাফুফে অনূর্ধ্ব-১৮ ফুটবল প্রতিযোগিতা

বাফুফে অনূর্ধ্ব-১৮ ফুটবল প্রতিযোগিতা হলো বাংলাদেশ ফুটবল ফেডারেশন কর্তৃক আয়োজিত যুব ফুটবল প্রতিযোগিতা।
খতরোঁ কে খিলাড়ি ৭

ফিয়ার ফ্যাক্টর: খতরোঁ কে খিলাড়ি ৭ (এছাড়াও ফিয়ার ফ্যাক্টর: খতরোঁ কে খিলাড়ি কভী পীড়া, কভী কীড়া নামেও পরিচিত) এন্ডেমল শাইন ইন্ডিয়া দ্বারা প্রযোজিত ভারতীয় শারীরিক কসরতভিত্তিক আপাতবাস্তব টেলিভিশন অনুষ্ঠান খতরোঁ কে খিলাড়ির সপ্তম মৌসুম ছিল। আর্জেন্টিনায় ধারণ করা এই মৌসুমটি ২০১৬ সালের সালের ৩০শে জানুয়ারি তারিখে শুরু হয়ে সালের ৩রা এপ্রিল তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেতা অর্জুন কাপুর পূর্ববর্তী মৌসুমের মতো এই মৌসুমেও উপস্থাপনা করেছেন।
১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা সিদ্ধার্থ শুক্লা জয়লাভ করেছেন, অন্যদিকে সানা সাঈদ এবং মুক্তি মোহন যথাক্রমে প্রথম এবং দ্বিতীয় রানার-আপ হয়েছেন।
এই অনুষ্ঠানের মূলভাবটি হচ্ছে চরম চ্যালেঞ্জিং পরিস্থিতিতে প্রতিযোগীদের শারীরিক এবং মানসিক শক্তি পরীক্ষা করা। সাধারণত অভিনয়শিল্পী, মডেল অথবা খেলোয়াড়দের মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।
প্রতিটি মৌসুম ভারতের বাইরে একটি দেশে অনুষ্ঠিত হয়। এই অনুষ্ঠানে প্রতিযোগীদের উচ্চ-অ্যাড্রেনালিন কসরত করানো হয়, যা মৌসুমের অগ্রগতির সাথে সাথে ক্রমান্বয়ে আরও কঠিন হয়ে উঠে। প্রতিটি কসরত শারীরিক শক্তি, ভয়-ভিত্তিক চ্যালেঞ্জ এবং সহনশীলতার মতো তিনটি ভিন্ন বিভাগে ভাগ করা হয়। শারীরিক শক্তির মধ্যে উচ্চতা থেকে লাফিয়ে পড়া, শক্তিশালী স্রোতে সাঁতার কাটা অথবা ঝুলন্ত সেতু অতিক্রম করার মতো কসরত অন্তর্ভুক্ত থাকে। ভয়-ভিত্তিক কসরতগুলো ভয়ের মুখোমুখি হওয়ার দিকে মনোনিবেশ করে যেমন সাপ, পোকামাকড়, উচ্চতা অথবা বদ্ধ স্থান। সহনশীলতার কসরতগুলো প্রতিযোগীদের ঠান্ডা জলে ডুবে থাকা অথবা অস্বস্তিকর পরিবেশের সাথে মোকাবিলা করার মতো চরম পরিস্থিতি সহ্য করার ক্ষমতা পরীক্ষা করে।
এই অনুষ্ঠানে সাধারণত প্রতিটি কসরতের পরে একজন প্রতিযোগীকে নিষ্কাশন করে থাকে। যখন কোন প্রতিযোগী কসরতগুলো সম্পূর্ণ করতে ব্যর্থ হয় অথবা কসরতে খারাপ করে, সে প্রতিযোগী বাদ পড়ার আশঙ্কায় থাকে; অতঃপর সে প্রতিযোগী আরও চ্যালেঞ্জিং কসরতের মুখোমুখি হয়। চূড়ান্ত প্রতিযোগীগণ অনুষ্ঠানের ফাইনালে প্রতিদ্বন্দ্বিতা করে, যেখানে তারা সর্বশেষ কসরতের মুখোমুখি হয়, যার মাধ্যমে বিজয়ী প্রতিযোগী খতরোঁ কে খিলাড়ির শিরোপা জয়লাভ করে।
বিশ্ব অটিজম সচেতনতা দিবস

বিশ্ব অটিজম সচেতনতা দিবস আন্তর্জাতিকভাবে স্বীকৃত একটি দিবস যা প্রতিবছর ২ এপ্রিল পালিত হয়। এই দিনটিতে জাতিসংঘ বিশ্বজুড়ে তার সদস্য দেশগুলিকে অটিজম স্পেকট্রাম ডিসঅর্ডার (এএসডি) আক্রান্ত ব্যক্তিদের সম্পর্কে সচেতনতা বৃদ্ধির জন্য বিভিন্ন কর্মসূচি গ্রহণে উৎসাহিত করে। দিবসটি জাতিসংঘ সাধারণ পরিষদ কর্তৃক "৬২/১৯৯ ধারা অনুযায়ী মনোনয়ন লাভ করে। "বিশ্ব অটিজম সচেতনতা দিবস" প্রস্তাবটি ২০০৭ সালের ১ নভেম্বর জাতিসংঘের সাধারণ পরিষদে পাস হয়েছিল এবং সেটি গৃহীত হয়েছিল একই বছরের ১৮ ডিসেম্বর। এটি প্রস্তাব করেছিলেন জাতিসংঘে কাতারের প্রতিনিধিবৃন্দ যাদের মধ্যে ছিলেন প্রিন্সেস শিখা মোজাহ বিনতে নাসের আল-মিসনদ এবং তার স্বামী, কাতার রাজ্যের আমির শেখ হামাদ বিন খলিফা আল-থানি। সকল সদস্যরাষ্ট্র তাঁদের এ প্রস্তাবকে সমর্থন করে।
এই প্রস্তাবনাটি জাতিসংঘের সাধারণ অধিবেশনে বিনা ভোটে পাশ এবং গৃহীত হয়েছিল। মূলত মানবাধিকার উন্নয়নে জাতিসংঘের পূর্ববর্তী উদ্যোগসমূহের পরবর্তী পদক্ষেপ হিসেবেই এমনটি করা হয়েছিল.
বিশ্ব অটিজম দিবস স্বাস্থ্য-সংক্রান্ত জাতিসংঘের সাতটি দিবসের মধ্যে অন্যতম। এইদিন সেইসকল পৃথক পৃথক অটিজম সংস্থাগুলি ঐক্যবদ্ধ হয় যারা বিশ্বজুড়ে এরকম মানসিক বিকাশ সংক্রান্ত ব্যাধিতে আক্রান্তদের সম্পর্কে গবেষণা, রোগ নির্ণয়, চিকিৎসা প্রদান এবং তাদের সামাজিক গ্রহণযোগ্যতার মতো বিষয়গুলি নিয়ে কাজ করে।.
মূল প্রস্তাবনায় যে চারটি প্রধান উপাদান ছিল:
বিগত বছরগুলিতে পালিত বিশ্ব অটিজম সচেতনতা দিবসগুলো জাতিসংঘ কর্তৃক নির্ধারিত একটি নির্দিষ্ট বিষয়ের উপর আলোকপাত করে আসছে।
২০১৪ সালে ও.এ.এ.ডি (ওয়াড), অনেসি বুধবার (জাতীয় অটিস্টিক সোসাইটি কর্তৃক প্রতিষ্ঠিত একটি দিন যা ইংল্যান্ড, ওয়েলস এবং উত্তর আয়ারল্যান্ডের লোকদের অটিস্টিক স্পেকট্রাম আক্রান্ত যে কোনও ব্যক্তিকে সহযোগিতা ও সহমর্মিতা প্রদর্শন করতে উৎসাহিত করার উদ্দেশ্যে প্রচলন করা হয়েছে) এর সাথে একাত্মতা পোষণ করে। এদিন একটি অনেসি বা পায়জামা পরে অংশগ্রহণকারীরা বলেন, "স্বতন্ত্র হওয়াতে দোষের কিছু নেই"। 
২০১৫ সালে রাষ্ট্রপতি ওবামা রাষ্ট্রীয় এক ঘোষণায় অটিজম আক্রান্তদের অধিকার সংরক্ষণ এবং এই ব্যাধি সম্পর্কে সচেতনতা সৃষ্টির জন্য মার্কিন যুক্তরাষ্ট্র যে কয়েকটি উদ্যোগ নিয়েছে তা তুলে ধরেন। তিনি অ্যাফোর্ডেবল কেয়ার অ্যাক্ট (এমন একটি নির্দেশনা যাতে স্বাস্থ্য বীমা সংস্থাগুলিকে অটিজমের মতো প্রাক-বিদ্যমান ব্যাধির ক্ষেত্রে সেবাদানে অস্বীকার করতে নিষেধ করা হয়) এর মতো বিষয়গুলির উপর আলোকপাত করেছিলেন, । তিনি সেসময় "২০১৪ সালের অটিজম কেয়ারস অ্যাক্ট"টির কথাও উল্লেখ করেছেন, যা অটিজম স্প্রেকটামে আক্রান্ত নাগরিকদের জন্য উচ্চমানের প্রশিক্ষণ প্রদান করে।
এওয়াজপুর ইউনিয়ন

এওয়াজপুর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
এওয়াজপুর ইউনিয়নের আয়তন ৫,৭৩৬ একর।
এওয়াজপুর ইউনিয়ন চরফ্যাশন উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম শশীভূষণ থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
২০১১ সালের আদমশুমারি অনুযায়ী এওয়াজপুর ইউনিয়নের মোট জনসংখ্যা ২০,৯৩০ জন। এর মধ্যে পুরুষ ১০,৩৪৫ জন এবং মহিলা ১০,৫৮৫ জন। মোট পরিবার ৪,৪৯৯টি।
২০১১ সালের আদমশুমারি অনুযায়ী এওয়াজপুর ইউনিয়নের সাক্ষরতার হার ৫০.৬%।
ফ্যাসিয়ান (ঐতিহাসিক স্থান)

ফ্যাসিয়ান ( "ফ্যাসিয়ানয়" ; "Basean;" "Basiani)," হল একটি ঐতিহাসিক অঞ্চল যা এখন তুরস্কের পূর্ব আনাতোলিয়া অঞ্চলের অংশ।
একটি সংস্করণ অনুসারে, নামটি প্রাচীন কলচিয়ান উপজাতিগুলি থেকে ফ্যাসিয়ান (ফাজিয়ান) নামে পরিচিত। - এই উপজাতি নাম পরবর্তী দিনের আঞ্চলিক টপোনিমস (একটি স্থানের নাম, বিশেষ করে একটি স্থানের বৈশিষ্ট্য থেকে প্রাপ্ত) 
এর মধ্যে টিকে আছে বলে মনে হয়। 
খ্রিস্টপূর্ব ৮ম এবং ৭ম শতাব্দীতে এই প্রদেশটি উরারতুর অংশ ছিল, পরে এটি খ্রিস্টপূর্ব দ্বিতীয় শতাব্দীতে আর্মেনিয়ান রাজ্য দ্বারা অধিগ্রহণ করা হয়েছিল। ৩৮৪ সালে, অঞ্চলটিকে রোম এবং ফার্সি সাম্রাজ্য প্রতিদ্বন্দ্বিতা করেছিল। পারস্য সেনাপতি সেনিতাম খুসরো ৬০৫/৬০৬ সালে ফ্যাসিয়ান জেলায় বাইজেন্টাইনদের পরাজিত করেছিলেন। সপ্তম শতাব্দীতে আরব খিলাফত প্রদেশটিকে জয় করেছিল। নবম শতাব্দীতে বেসান বাগ্রাটিড আর্মেনিয়ার অংশ হয়ে যায়।
দশম শতাব্দীতে, বাইজেন্টাইন সাম্রাজ্যের মধ্যবর্তী সীমানা এবং তাও-ক্লারজিটির প্রারম্ভিক জর্জিয়ান কিংডমের বিস্তৃতি আরাস নদীর তীরবর্তী ছিল, অতএব উত্তর বেসান/বেসিয়ানির কিছু অংশ জর্জিয়ান বাগ্রাটিডসের ডোমেনে পরিণত হয়েছিল। ১০০১ সালে, ডেভিড কুরোপালেটসের মৃত্যুর পরে, বেসান/বাসিয়ানিকে দ্বিতীয় বাইজেন্টাইন সম্রাট বাসিলের উত্তরাধিকার সূত্রে প্রাপ্ত হয়েছিল, যিনি আর্মেনিয়ান ভূমি সংযুক্ত করেছিলেন (টেক / টাও, বেসেন/বাসিয়ানী), রাজা ডেভিড কুরোপালেটস বাইজানটিয়ামে বন্দী হয়েছিলেন এবং এগুলিকে সংগঠিত করেছিলেন Iberia, এর থিম এ রাজধানী Theodosiopolis, উত্তরাধিকারী জর্জিয়ান Bagratid শাসক অত্যাচার Bagrat তৃতীয় নতুন পুনর্বিন্যাস চিনতে। বাগ্রতের প্রথম পুত্র জর্জ অবশ্য দায়ূদের উত্তরাধিকার সূত্রে দীর্ঘদিনের দাবি পেয়েছিলেন। দ্বিতীয় ব্যাসিল তার বুলগেরিয়ান প্রচারে ব্যস্ত ছিলেন, জর্জি ১০১৪ সালে তাও এবং বাসিয়ানিকে আক্রমণ করার গতি অর্জন করেছিলেন, যা বাইজেন্টাইন-জর্জিয়ান যুদ্ধে ব্যর্থ হয়েছিল। ১০৪৮ এবং ১০৪৯ সালে, ইব্রাহিম ইয়িনালের নেতৃত্বে সেলজুক তুর্কিরা ইবেরিয়ার বাইজেন্টাইন সীমান্ত অঞ্চলে প্রথম আক্রমণ শুরু করে এবং ১০ সেপ্টেম্বর ১০৪৮-তে কাপেট্রোর যুদ্ধে ৫০,০০০ এর সম্মিলিত বাইজেন্টাইন-জর্জিয়ান সেনাবাহিনীকে পরাজিত করে। পূর্ব বাইজেন্টাইন অঞ্চলগুলির বেশিরভাগটিই সেলজুক তুর্কিরা ১০৭০ এবং ১০৮০ এর মধ্যে জয়লাভ করেছিল, কিন্তু পরে এটি জর্জিয়ান রাজা ডেভিড চতুর্থ গ্রহণ করেছিলেন। ত্রয়োদশ শতাব্দীতে, বেসিয়ান যুদ্ধে, জর্জিয়ানরা রুম সালতানাতের সেনাবাহিনীকে পরাজিত করেছিল। প্রদেশটি জর্জিয়া কিংডমের অংশ ছিল এবং তারপরে ১৫৪৫ সাল পর্যন্ত সমত্সে প্রিন্সিপ্যালিটির অংশ ছিল, অবশেষে বসিয়ানিকে অটোমান সাম্রাজ্যের দ্বারা জয় করা হয়েছিল। সপ্তদশ শতাব্দীতে, এটি এরজুরুম বিলায়েতের একটি সানজাক হয়ে যায়।
আলী ইবনুল মাদীনী

আলী ইবনুল মাদীনী(আরবি : علی ابن المدینی ; ইংরেজি : Ali Ibn Al-Madini) (জন্ম : ১৬১/৭৭৮ - মৃত্যু : ২৩৪/৮৪৯) এর পুরো নাম আলী ইবন্ আবদিল্লাহ ইবনৃ জা'ফর আস-সা'দী আল-মাদীনী আল-বসরী । সংক্ষেপে ইবনুল মাদীনী নামেই তিনি পরিচিত । তার কুনিয়াত হল 'আবুল হাসান' । তিনি একজন মর্যাদাশীল বিখ্যাত ইসলামি সুন্নী পণ্ডিত ছিলেন । একজন সুবিজ্ঞ হাদিসবেত্তা । তিনি রিজাল শাস্ত্র-এর একজন বিখ্যাত ইমাম ছিলেন । সহিহ বুখারীর প্রণেতা ইমাম বুখারী'র তিনি অন্যতম ওস্তাদ ছিলেন । যুগের শ্রেষ্ঠ হাফিজে হাদিস ছিলেন তিনি ।
নবীজীর হাদীসের সবচেয়ে বড় আলেম ।
মোহাম্মদ নুরুল হক

মোহাম্মদ নুরুল হক (১ আগস্ট ১৯১৫-২৭ আগস্ট ১৯৯৮) বাংলাদেশ আওয়ামী লীগের রাজনীতিবিদ, পাকিস্তান, ব্রিটিশ ও পাকিস্তান সেনাবাহিনীর অবসরপ্রাপ্ত কর্মকর্তা। তিনি ১৯৭০ সালে পূর্ব পাকিস্তান প্রাদেশিক পরিষদের সদস্য ও ১৯৮৬ সালে সংসদ সদস্য নির্বাচিত হয়েছিলেন।
মোহাম্মদ নুরুল হক ১ আগস্ট ১৯১৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) মেহেরপুরের গাংনীর মোহাম্মদপুর গ্রামে জন্মগ্রহণ করেন। তার পিতা মুজিব উদ্দীন বিশ্বাস ও মাতা মোছাঃ জিউজান নেসা। তিনি ১৯৩১ সালে মেহেরপুর উচ্চ বিদ্যালয় থেকে ম্যাট্রিক পাশ করে পাবনা এ্যাডওয়ার্ড কলেজ থেকে ১৯৩৩ সালে বিজ্ঞান বিভাগে উচ্চ মাধ্যমিক শিক্ষা সম্পূর্ণ করেন। তার পর কলকাতা বিশ্ববিদ্যালয় থেকে ১৯৩৫ সালে বিএ পাশ করেন।
মোহাম্মদ নুরুল হক কলকাতা ফোর্ট উইলিয়াম ডাক বিভাগে চাকুরি গ্রহণের মাধ্যমে কর্ম জীবন শুরু করেন। ১৯৩৯ সালে চাকুরি থেকে পদত্যাগ করে সামরিক বাহিনীতে যোগদেন। ভারতের সেন্ট্রাল প্রদেশের কাটনী সেন্টার হতে ৯ মাসের দুরহ অফিসার ট্রেনিং সম্পন্ন করে কমিশন প্রাপ্ত অফিসার পদে যোগদান করে পরে ব্রিটিশ ভারতের নিউ দিল্লী, পুনে, লক্ষ্ণৌ, বোম্বে, জব্বলপুর, লাহোর সহ বিভিন্ন ডিপোতে কাজ করেন। ১৯৪৭ সালে দেশ বিভাগের পর তিনি পাকিস্তান সামরিক বাহিনীর অন্তর্ভুক্ত হন। একই বছরের ডিসেম্বর মাসে সামরিক বাহিনী থেকে পদত্যাগ করে নিজ এলাকায় হাজী ভরস উদ্দীন ইনষ্টিটিউশন নামক বিদ্যালয় প্রতিষ্ঠা করে ৩৫ বছর প্রধান শিক্ষক হিসেবে দায়িত্ব পালন করেন। ১৯৭০ সালে পাকিস্তান সাধারণ নির্বাচনে আওয়ামী লীগের মনোনীত প্রার্থী হিসেবে তৎকালীন প্রাদেশিক পরিষদের সদস্য নির্বাচিত হন এবং পরে ১৯৮৬ সালে পুনরায় একই দলের প্রার্থী হিসেবে জাতীয় সংসদ সদস্য নির্বাচিত হন।
মোহাম্মদ নুরুল হক ব্যক্তিগত জীবনে বিবাহিত ৫ কন্যা ও ১ পুত্র সন্তানের জনক।
হক ২৭ আগস্ট ১৯৯৮ সালে মেহেরপুর জেলার গাংনী উপজেলার মোহাম্মদপুর গ্রামে মৃত্যুবরণ করেন।
টার্ন অ্যারাউন্ড টাইম

টার্ন অ্যারাউন্ড টাইম বলতে বুঝায় একটি প্রক্রিয়া সম্পন্ন হতে, বা একটি অনুরোধ সম্পন্ন করতে কত সময় লাগে। এর ধারণা তাই অনেকটা লিড টাইমের মত, আর সাইকেল টাইমের বিপরীত।
কম্পিউটিং এ, টার্ন অ্যারাউন্ড টাইম বলতে বুঝায় একটি প্রোগ্রাম এক্সিকিউট হওয়ার জন্য জমা হওয়া থেকে শুরু করে সম্পূর্ণ আউটপুট কাস্টোমার বা ব্যবহারকারীর কাছে ফেরত পাঠাতে মোট সময়টাকে। এটা প্রোগ্রামিং ল্যাঙ্গুয়েজভেদে আলাদা হতে পারে। যা নির্ভর করছে সফটওয়্যার ডেভেলপার বা প্রোগ্রামের উপর। টার্ন অ্যারাউন্ড টাইমকে সোজা কথায় বলা যায়, প্রোগ্রাম শুরু হওয়ার পর থেকে ব্যবহারকারী বা কাস্টোমারের কাছে আউটপুট পাঠাতে মোট সময়।
টার্ন এরাউন্ড টাইম কোনো অপারেটিং সিস্টেমের স্কেজিউলিং অ্যালগোরিদম মূল্যায়ন করার অনেকগুলো পদ্ধতির একটি।
ব্যাচ প্রসেসিং সিস্টেমের ক্ষেত্রে টার্ন অ্যারাউন্ড টাইমের মধ্যে ব্যাচ গঠন থেকে শুরু করে ব্যাচ এক্সিকিউশন আর রেজাল্ট প্রিন্ট করার সময়টুকুও ধরা হয়।
বিশ্লেষণী যন্ত্রপাতির কম্পিউটারাইজেশনের ফলে কম্পিউটিং আর নন-কম্পিউটিং কনটেক্সট মিশে যাচ্ছে। টার্ন অ্যারাউন্ড টাইমের নন-কম্পিউটিং কনটেক্সটের উদাহরণ হতে পারে, একটি ল্যাবরেটরিতে, সেটা মেডিক্যাল ল্যাবরেটরি, অন্য কোনো কমার্শিয়াল ল্যাবরেটরি বা পাবলিক হেল্থ ল্যাবরেটরিই হোক, ফলাফল পেতে যেই সময়টা লাগে সেটা। ল্যাবরেটরিগুলো একটি গড় টার্ন অ্যারাউন্ড টাইম প্রকাশ করতে পারে তাদের ক্লায়েন্টদের, যারা টেস্টটি অর্ডার করেছিলো, তাদের কী সময় লাগতে পারে ফলাফল পেতে তা জানাতে। লম্বা টার্ন অ্যারাউন্ড টাইম অনুরোধকারীকে বুঝতে সাহায্য করে যে নমুনা সময়মত পাওয়া যায় নি, অথবা কোনো সমস্যা হয়েছিলো ল্যাবে, যার মধ্যে হতে পারে ফলাফল অস্বাভাবিক ছিল এবং মান নিয়ন্ত্রণের জন্য টেস্ট আবার করা হয়েছিলো।
শিরুর লোকসভা কেন্দ্র

শিরুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি পুনে জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল শিরুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
শিরুর লোকসভা কেন্দ্র বিজয়ী বর্তমান সংসদ জাতীয়তাবাদী কংগ্রেস পার্টি দলের সদস্য ডঃ অমল রামসিংহ কোলহে এবং যিনি গত দুই বারের সংসদ (২০১৪ ও ২০১৯)।
পুনে লোকসভা কেন্দ্র 
মুম্বাই উত্তর পশ্চিম লোকসভা কেন্দ্র
নেপাল রাষ্ট্র ব্যাংক

নেপাল রাষ্ট্র ব্যাংক নেপালের কেন্দ্রীয় ব্যাংক। এটি ১৯৫৬ সালের ২৬ এপ্রিল (নেপালি তারিখ: ১৪ই বৈশাখ, ২০১৩ বিক্রম সংবৎ) প্রতিষ্ঠিত হয়। নেপাল রাষ্ট্র ব্যাংক আইন-১৯৫৫ এর অধীনে অর্থ-নীতিমালা নিয়ন্ত্রণ ও দেশজ আর্থিক খাতের শৃঙ্খলা রক্ষা করতে নেপাল রাষ্ট্র ব্যাংককে নেপালের কেন্দ্রীয় ব্যাংক হিসাবে গঠন করা হয়। নেপালের কেন্দ্রীয় ব্যাংক হিসাবে এটি সমস্ত বাণিজ্যিক ব্যাংকের আর্থিক পর্যবেক্ষক ও পরামর্শদাতা। নেপাল রাষ্ট্র ব্যাংক নেপালের সর্বোচ্চ অর্থনৈতিক নিয়ন্ত্রক প্রতিষ্ঠান।
এটি নেপালের বাণিজ্যিক ব্যাংকগুলির তদারকি করে, দিকনির্দেশনা দেয় এবং আর্থিক নীতিমালা প্রণয়ন করে। নেপাল রাষ্ট্র ব্যাংক বৈদেশিক মুদ্রার হার এবং দেশের বৈদেশিক মুদ্রার মজুদ পর্যবেক্ষণ করে। সাংবিধানিকভাবে ব্যাংকটি নেপাল স্টক এক্সচেঞ্জের অন্যতম প্রধান মালিক।
নেপাল রাষ্ট্র ব্যাংক "এশিয়ান ক্লিয়ারিং ইউনিয়নের" সক্রিয় সদস্য।
নেপাল রাষ্ট্র ব্যাংকের প্রধান কার্যালয়টি কাঠমান্ডুর বালুওয়াতারে অবস্থিত। তবে এই ব্যাংকের মোট সাতটি জেলা কার্যালয় রয়েছে। এগুলো হল-
শিরডি লোকসভা কেন্দ্র

শিরডি লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি আহমেদনগর জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল শিরডি লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।
শিরডি লোকসভা কেন্দ্র বিজয়ী বর্তমান সংসদ শিব সেনা দলের সদস্য সদাশিব কিশন লোখান্ডে এবং যিনি গত দুই বারের সংসদ (২০১৪ ও ২০১৯)।
শিরুর লোকসভা কেন্দ্র 
পুনে লোকসভা কেন্দ্র
মং সার্কেল

মং সার্কেল () বর্তমান বাংলাদেশের পার্বত্য চট্টগ্রামের তিনটি বংশগত চিফডোমগুলির মধ্যে একটি (বা "চেনাশোনা")। মং সার্কেলের এখতিয়ার খাগড়াছড়ি জেলার বিভিন্ন অঞ্চলকে ঘিরে রয়েছে। "চিফডমের" সদস্যরা মারমা বংশোদ্ভূত এবং "ফালানস" (ဖလံ သား) নামে পরিচিত। মং সার্কেলের বেশিরভাগ বাসিন্দা ষোড়শ শতাব্দী থেকে অষ্টাদশ শতাব্দীর মধ্যে ম্রাক ইউ ( মায়ানমারের আধুনিক আরাকান রাজ্য ) থেকে অভিবাসনের সময় উত্তর-পশ্চিমে বসতি স্থাপন করেছিলেন, অন্য মারমা চিফডোমের বাসিন্দা দক্ষিণ এর বোমাং সার্কেল বসতি স্থাপন করেছিল তারা "রাগ্রাইসা" হিসাবে পরিচিত। 
মং সার্কেলের নেতৃত্বে থাকেন একজন বংশগত প্রধান যাঁকে "রাজা" বলা হয়। মং সর্দাররা প্রধানদের তদারকি করেন ও তদারকি এর জন্য "মৌজা" নিয়োগ করেন এবং প্রধানদের "কার্বারি" বলে অভিহিত করে। বর্তমান সার্কেল প্রধান(রাজা) চৌধুরী বাড়ির সাচিং প্রু চৌধুরী (သာ စိန် ဖြူ) (১৯৮৮); তিনি আনুষ্ঠানিকভাবে ১৭ জানুয়ারী ২০০৯ এ পদ লাভ করেন। তার পূর্বসূরি পাইহ্লা প্রু চৌধুরী ২০০৮ সালের ২২ অক্টোবর একটি সড়ক দুর্ঘটনায় মারা যান।
১৭৮২ সাল থেকে মং সার্কেলের প্রথম সর্দার মরাচাইয়ের সঙ্গে রয়েছে। ব্রিটিশ শাসনামলে, ফেনী উপত্যকায় একটি জাতিগতভাবে মিশ্র জনগোষ্ঠী ঘেরাও করার জন্য ব্রিটিশ কর্তৃপক্ষ ১৮৭১ সালে মং সার্কেলকে মনোনীত করে। ১৮৮১ সালে পার্বত্য চট্টগ্রামকে প্রশাসনিকভাবে চাকমা সার্কেল, বোমাং সার্কেল এবং মং সার্কেল নামে তিনটি বৃত্তে বিভক্ত করা হয়েছিল, যার প্রত্যেকটির সভাপতিত্ব চাকমা ও মারমা জনগণের বংশগত প্রধানের নেতৃত্বে ছিল। এই সার্কেলগুলিতে পার্বত্য চট্টগ্রাম বিধিমালা, ১৯০০ এর মাধ্যমে আইন সংগ্রহ করা হয়েছিল, ব্রিটিশ কর্তৃপক্ষের উপর কর আদায়, ভূমি প্রশাসন ব্যবস্থাপনার এবং সামাজিক সালিশের দায়িত্ব সর্দারদের অর্পণ করে রাজস্ব আদায় ও প্রশাসনিক ভারসামি সহজতর করা হয়েছিল। ১৯০১ সালে মং সার্কেল পর্যন্ত প্রসারিত হয়েছিল। এই প্রশাসনিক কাঠামো ১৯৬৪ সাল পর্যন্ত স্থায়ী ছিল, যখন স্থানীয় স্ব-সরকার চালু করার ফলে এই চক্রগুলির বিশেষ মর্যাদা বাতিল হয়ে যায় এবং স্থানীয় প্রশাসনকে কেন্দ্রীয় সরকারের নিয়ন্ত্রণে আনা হয়।
মং সার্কেল রাজা বীর মুক্তিযোদ্ধা মংপ্রু সাইন বাহাদুর ১৯৮৪ সালে পরলোক গ্রহণ করার পর তাঁহার সহ-ধর্মিনী রানী নীহার দেবী রাজ্যভার গ্রহণ করে । পরবর্তীতে র্বাধক্য জনিত রোগের কারণে তিনিও ১৯৯১ সালে পরলোক গমন করেন। তখন থেকে মানিকছড়ি রাজ্য উত্তরাধীকারী নিয়ে শুন্যতা সৃষ্টি হয়। (১৯৯১-১৯৯৮) সাল পর্যন্ত মং রাজ্যের সিংহাসন শূন্য ছিল।পরে মং রাজার মংপ্রু সাইনের ভ্রাতুষপুত্র জেলা তথ্য কর্মকর্তা অবসর প্রাপ্ত পাইহ্লাপ্রু চৌধুরী ১৯৯৮ সালে রাজ্য পরিচালনায় দায়িত্ব গ্রহণ করেন। তিনি তৎকালীণ খাগড়াছড়ি জেলার তথ্য অফিসার ছিলেন। ইউএনডিপি’র আমন্ত্রণে বিদেশ সফর শেষে ২০০৮ সালের ঢাকা থেকে সৌদিয়া বাস যোগে খাগড়াছড়ি’র উদ্দেশ্যে আসার পথে সড়ক দুর্ঘটনায় রাজা পাইহ্লাপ্রু চৌধুরী মারা যান । এর পরবর্তী তাঁহার একমাত্র কম বয়সী পুত্র সাচিংপ্রু চৌধুরী রাজ সিংহাসন আরোহণ করেন। বর্তমানে তিনিই স্থায়ী মং রাজা হিসেবে অদ্যাবধি দায়িত্ব পালন করে যাচ্ছেন।
মং সার্কেলের ঐতিহাসিক সদর দপ্তর বা রাজবাড়ি খাগড়াছড়ি জেলা এর মানিকছড়ি উপজেলায় অবস্থিত। তবে বর্তমান রাজা জেলা শহরে বসবাস করেন। মং রাজবাড়ি ঐতিহাসিক ও দর্শনীয় স্থান।
নেপাল টেলিকম

নেপাল দূরসঞ্চার কোম্পানি লিমিটেড (), যা নেপাল টেলিকম () হিসাবে ব্যাপক পরিচিত ও জনপ্রিয়। এটি নেপালে রাষ্ট্রীয় মালিকানাধীন টেলিযোগযোগ পরিষেবা প্রদানকারী সংস্থা যেখানে সরকারের ৯১.৪৯% অর্থনৈতিক অংশ রয়েছে।
২০০৩ সালে বেসরকারী টেলি-অপারেটর ইউনাইটেড টেলিকম লিমিটেড (ইউটিএল) পরিষেবা প্রদান শুরু করার আগ পর্যন্ত এই সংস্থাটি নেপালে একচেটিয়া ব্যবসা করত। নেপাল টেলিকমের সদর দফতর কাঠমান্ডুর ভদ্রকালী প্লাজায় অবস্থিত। পুরো দেশ জুড়ে মোট ১৮৪টি শাখা, এক্সচেঞ্জ কাউন্টার এবং অন্যান্য পরিষেবামূলক অফিস ছড়িয়ে ছিটিয়ে রয়েছে।
নেপালে নেপাল টেলিকমই একমাত্র স্থায়ী ইন্টারনেট লাইন, ইন্টিগ্রেটেড সার্ভিসেস ডিজিটাল নেটওয়ার্ক এবং লিজড-লাইন পরিষেবাগুলি জনগণের কাছে সরবারহ করে। কিন্তু ২০০৫ সালে নেপালের টেলিযোগাযোগ ব্যবস্থায় এনসেল (পূর্বে মেরো মোবাইল নামে পরিচিত) আগমনের পরে এটি বর্তমান্র আর নেপালের একমাত্র গ্লোবাল সিস্টেম ফর মোবাইল কমিউনিকেশন্‌স পরিষেবা সরবরাহকারী নয়। তবে ৫,৪০০ জনেরও বেশি কর্মচারী নিয়ে গঠিত নেপাল টেলিকম নেপালের বৃহত্তম কর্পোরেশনগুলির একটি। জুলাই ২০১১ পর্যন্ত দেশের বিভিন্ন অঞ্চলে নেপাল টেলিকম মোট ২৬২টি টেলিফোন এক্সচেঞ্জ কাউন্টার, ৬০৩,২৯১টি পিএসটিএন লাইন, ৫ মিলিয়নেরও বেশি জিএসএম সেলুলার ফোন এবং এক মিলিয়নেরও বেশি সিডিএমএ ফোন লাইন পরিষেবা প্রদান করে আসছে।
সাম্প্রতিক তথ্য অনুসারে, নেপাল টেলিকমের স্থির ল্যান্ডলাইন, জিএসএম মোবাইল, সিডিএমএ এবং ইন্টারনেট পরিষেবা ব্যবহারকারীসহ মোট ১ কোটি ব্যবহারকারী রয়েছে। নেপাল টেলিকমই নেপালে সর্বপ্রথম ১ জানুয়ারী ২০১৭ সালে ফোরজি এলটিই পরিষেবা চালু করে। নেপাল টেলিকম নেপালে ফোরজি পরিষেবার জন্য আদর্শ ১৮০০ মেগাহার্টজ নিরপেক্ষ ফ্রিকোয়েন্সি ব্যান্ড ব্যবহারকারী প্রথম অপারেটর। সর্বপ্রথম কাঠমান্ডু এবং পোখরা শহরে ফোরজি পরিষেবা চালু করা হয়। 
২০১৯ সালের জুলাই মাসে নেপাল টেলিকম নেপালে প্রথমবারের মতো ভোএলটিই সেবা চালু করে। ২০১৯ সালের এপ্রিলে নেপাল টেলিকমিউনিকেশন কর্তৃপক্ষের প্রকাশিত এমআইএসের প্রতিবেদন অনুসারে, নেপালের ক্যাবল ইন্টারনেট ৮৪% পরিষেবার নেপাল টেলিকম দিয়ে থাকে। নেপাল টেলিকমের ইন্টারনেট গ্রাহক সংখ্যা হল ২১১,৫১৩ জন যা নেপালের ইন্টারনেট ব্যবহারকারীর সংখ্যার সিংহভাগ। একইভাবে, নেপাল টেলিকম দেশের একমাত্র ওয়াইম্যাক্স পরিষেবা সরবরাহকারী হওয়ায় এপ্রিল ২০১৯ সালে এর ৮৭,৯৭৭ জন ওয়াইম্যাক্স গ্রাহক ছিল। ২ অক্টোবর ২০১৯ সালে নেপাল টেলিকম ৩৭টি জেলা ও ৬০টি শহরে ফোরজি পরিষেবা চালু করে। নেপালের প্রধানমন্ত্রী কেপি শর্মা অলি তা উদ্বোধন করেন।
সংস্থাটির প্রতিষ্ঠাকালীন নাম ছিল টেলিযোগাযোগ বিভাগ। পরবর্তীকালে ১৯৬৯ সালে এটির নাম পরিবর্তন করে "টেলিযোগাযোগ উন্নয়ন বোর্ড" রাখা হয়। ১৯৭৫ সালে যোগাযোগ কর্পোরেশন আইন -১৯৭১ কার্যকর করার পরে, এটি আনুষ্ঠানিকভাবে "নেপাল টেলিযোগাযোগ কর্পোরেশন" নামে সম্পূর্ণ রাষ্ট্রীয় মালিকানাধীন যোগাযোগ প্রতিষ্ঠান হিসাবে রূপান্তরিত হয়। ২২শে মাঘ, ২০৬০ বিক্রম সংবতে নেপাল টেলিযোগাযোগ কর্পোরেশন একটি পাবলিক লিমিটেড সংস্থায় পরিণত হয়েছিল।
নেপাল অলিম্পিক জাদুঘর

নেপাল অলিম্পিক জাদুঘর নেপালের একমাত্র ক্রীড়া জাদুঘর যা রাষ্ট্রপতি চিতিজ অরুণ শ্রেষ্ঠ ১৯৯৪ সালে প্রতিষ্ঠা করেন। ১৯৯৯ সাল থেকে কাঠমান্ডুতে অনুষ্ঠিত অষ্টম দক্ষিণ এশীয় গেমস চলাকালীন সময় পর্যন্ত নেপাল অলিম্পিক জাদুঘর জাতীয় ক্রীড়া পরিষদের অধীনে ছিল।
জাতীয় ক্রীড়া পরিষদ এবং নেপাল অলিম্পিক কমিটির সাথে এই জাদুঘর সরাসরি যুক্ত। নেপালে ক্রীড়া ও খেলাধুলার মান বিকাশে ভূমিকা রাখার জন্য এই জাদুঘর স্থাপন করা হয়েছিল। ঐতিহাসিকভাবে গুরুত্বপূর্ণ ক্রীড়া সামগ্রী সংরক্ষণের প্রাথমিক লক্ষ্য নিয়ে এই জাদুঘরের যাত্রা শুরু হয়। এটি বর্তমানে নেপালের জাতীয় সম্পদ হয়ে দাঁড়িয়েছে। একজন ক্রীড়া উৎসুক নেপালির কাছে এই জাদুঘরটি একটি ক্রীড়া সংস্থার চেয়ে কম কিছু নয়। এক সময়কার নেওপালি ঐতিহাসিক জিনিস এবং ক্রীড়া নথিপত্র সংরক্ষণ করে এটি সাধারণ মানুষদের মধ্যে অলিম্পিক গেম এর প্রতি আগ্রহ সৃষ্টি করে। এটি স্পষ্ট যে প্রতিষ্ঠানটির প্রতিষ্ঠার পর থেকে নেপাল অলিম্পিক জাদুঘর নানা উত্থান-পতন সত্ত্বেও নেপালি ক্রীড়া পরিষেবার বিভিন্ন কার্যক্রমের সাথে জড়িত ছিল।
বর্তমান নেপাল অলিম্পিক জাদুঘর ২৩শে জুন ১৯৯৫ সালে স্পোর্টস নেপাল অলিম্পিক মিউজিয়াম (এনওএম) নামে প্রতিষ্ঠিত হয়। জাদুঘরটি জাতীয় ক্রীড়া পরিষদ (এনএসসি) এবং নেপাল অলিম্পিক কমিটির (এনওসি) অনুমোদিত ও সহায়ক প্রতিষ্ঠান হিসাবে কাজ করে। পরবর্তীতে নাম পরিবর্তন করে নেপাল অলিম্পিক জাদুঘর (এনওএম) রাখা হয়েছিল।
এই জাদুঘরটি প্রতিষ্ঠার একমাত্র লক্ষ্য ও উদ্দেশ্য হল ঐতিহাসিক তাৎপর্যপূর্ণ নেপালি ক্রীড়া সম্পর্কিত বিভিন্ন সামগ্রী ও বিষয় সংরক্ষণ এবং তা এক জায়গায় একত্রীত করে জনসাধারণের জন্য উন্মুক্তভাবে প্রদর্শন করা।
নেপালে বর্তমান অবধি বিদ্যমান ক্রীড়া সম্পর্কিত উপকরণগুলির মূল্য এবং সংখ্যা যথেষ্ট বড় ও সমৃদ্ধ। এসব সামগ্রী নেপাল অলিম্পিক জাদুঘরে প্রদর্শন করা হয়। ছড়িয়ে ছিটিয়ে থাকা এসব দুর্লভ ক্রীড়া সামগ্রীকে জোগাড় করতে বেগ পেতে হয়েছিল কর্তৃপক্ষের। দুর্ভাগ্যক্রমে, বর্তমান সময়ে বেশিরভাগ উপকরণগুলিই অসংরিক্ষত অবস্থায় আছে এবং বিনা যত্নে মরিচা পড়ে নষ্ট হয়ে যাচ্ছে।